PRIPRAVA ZA IZVANUČIONIČKU NASTAVU       
„FLORINA PUSTOLOVINA” – POSJET KAZALIŠTU LUTAKA I AKTIVNOSTI U PRIRODI
	Datum
	Petak, 16. listopada 2026. (30. radni dan)

	Razred / škola
	4.a i 4.d razred

	Učiteljice
	Sandra Tomić, Tamara Maroja Rimanić

	
	

	Nastavni predmeti
	Hrvatski jezik ( blok sat), Likovna kultura, Tjelesna i zdravstvena kultura

	Oblik rada
	Izvanučionička nastava, razgovor, praktičan i stvaralački rad

	Mjesto
	Kazalište lutaka i siguran prostor na otvorenom (perivoj V.Nazora)

	Trajanje
	9h do 12,30h


Tema i svrha terenske nastave
Učenici gledaju lutkarsku predstavu „Flora”, prepoznaju temu, likove i doživljaje, izražavaju zapažanja te ih povezuju s fotografijom i motoričkim aktivnostima na otvorenom. Aktivnosti se objedinjuju motivom Florine pustolovine.
Odgojno-obrazovni ishodi i očekivanja
Hrvatski jezik ( blok sat)
-učenik pozorno prati lutkarsku predstavu
- određuje temu i likove
-donosi pouku te odgovara na unaprijed pripremljena pitanja izražavajući zapažanja, misli i osjećaje nakon kulturnoga događaja.
Likovna kultura: 
Tema: Fotografija (kadar) – doživljaj u kontekstu.
-  učenik analizira likovno i vizualno djelo povezujući osobni doživljaj, likovni jezik i likovni kontekst. 
- učenik povezuje likovno i vizualno izražavanje s iskustvima iz svakodnevnoga života i drugim područjima učenja. 
Tjelesna i zdravstvena kultura: 
-učenik uvježbava i izvodi trčanje i sunožne poskoke
- sudjeluje u preskakanju i štafetnim igrama u prirodnom okruženju
- poštujući pravila i sigurnost drugih.

Nastavne metode, sredstva i međupredmetne teme
Metode: razgovor, usmjereno promatranje, usmeno izlaganje, demonstracija, praktično izvođenje, igra i refleksija.
 Oblici: frontalni, individualni, rad u paru i skupinama. 
Sredstva: ulaznice, pripremljena pitanja, pločica/papir za bilješke, fotoaparat ili školski uređaj uz dopuštenje, čunjevi i oznake za štafetu, voda i pribor prve pomoći.
Međupredmetne teme: osobni i socijalni razvoj (suradnja, emocije), građanski odgoj (kulturno ponašanje), zdravlje (kretanje i sigurnost), uporaba IKT-a (odgovorno fotografiranje)

Tijek nastavnog dana
	1. Priprema i motivacija (15–20 min)
	Najava ciljeva i rasporeda; pravila sigurnoga kretanja i ponašanja u kazalištu. Razgovor: Što je lutkarska predstava? Što očekujemo od Flore? Učenici dobivaju pitanja: Tko je glavni lik? Što mu se dogodilo? Koja je pouka?

	2. Posjet kazalištu i praćenje predstave (prema trajanju)
	Učenici promatraju likove, scenu, boje, pokret i zvuk; slušaju i prate radnju. Učiteljica potiče kulturno ponašanje i diskretno prati uključenost učenika.

	3. Hrvatski jezik – osvrt (20 min)
	Razgovor nakon predstave: tema, likovi, redoslijed događaja, problem i rješenje, pouka. Svaki učenik dovršava rečenice: „Najviše me iznenadilo…”, „Osjećao/osjećala sam se…”, „Pouka predstave je…”.

	4. Likovna kultura – kadar (25–30 min)
	Razgovor o dojmu, vizualnim elementima predstave i kadru (što je unutar, a što izvan okvira). Učenici u dopuštenom prostoru odabiru i snimaju jedan kadar koji predstavlja njihov doživljaj pustolovine ili ga skiciraju kao zamišljenu fotografiju. Objašnjavaju izbor motiva, plana i kuta snimanja.

	5. TZK – „Florina pustolovina” (25–30 min)
	Zagrijavanje hodanjem i laganim trčanjem. Poligon: trčanje između oznaka, sunožni poskoci preko niskih oznaka i štafetno prenošenje predmeta. Kratke pauze, izmjena skupina, smirivanje i istezanje.

	6. Engleski jezik i završna refleksija (10–15 min)
	Kratko uvježbavanje poznatih riječi i rečenica iz Lesson 4 – Super girls, bez uvođenja novih sadržaja. Učenici imenuju što su naučili, odabiru najdraži trenutak i daju povratnu informaciju.








Pitanja za razgovor nakon predstave
Tko je Flora? Koji su važni likovi? Gdje se odvija radnja? Što je Flora željela ili trebala učiniti? Koja je prepreka nastala? Kako je riješena? Kako su se likovi osjećali? Koji ti je prizor ostao u sjećanju i zašto? Koju pouku možemo primijeniti u svakodnevnom životu?

Individualizacija i podrška učenicima sa I.P-om

Upute davati kratko i postupno, uz pokazivanje primjera. Omogućiti odgovore jednom rečenicom, izbor među ponuđenim odgovorima ili slikovnim poticajima. Za fotografiju ponuditi okvir od kartona kao pomagalo za kadar. U motoričkim aktivnostima prilagoditi udaljenost, broj ponavljanja i visinu prepreka; osigurati dodatno vrijeme i podršku vršnjaka. Naprednijim učenicima ponuditi usporedbu dvaju kadrova i obrazloženje pouke.
Vrednovanje za učenje i kao učenje

Učiteljica promatra sudjelovanje, razumijevanje predstave, obrazloženje kadra, pravilno izvođenje kretanja i poštovanje dogovorenih pravila. Povratna informacija je opisna i usmjerena na napredak. Samoprocjena učenika: „Mogu prepričati ključni događaj”; „Mogu objasniti svoj kadar”; „Sigurno sudjelujem u štafeti” (da / uz pomoć / još vježbam).
Bilješka nakon provedbe

Ostvarenost ishoda: ____________________________________________________________________________________________________________________________________________________________________________

Uočene teškoće i prilagodbe za sljedeći put: 

______________________________________________________________________________________


